Trondheim 13. desember 2016

**Protokoll kretsstyremøte nr 7 2016-2018**

Tilstede: Terje Roel, May Romundstad, Bjørn Åge Berntsen, Rune Hagen, Maria Bergsrønning Tanemsmo, Christine Dahl(via Skype), Ståle Vaag og Torhild Aarbergsbotten

Forfall: Olav Noteng

Adm: Eva Olsen og Kjell Bjarne Helland

Sted: Idrettens Hus/Ingvald Ystgaardsv

Tid: Mandag, 12. desember 2016

**Saksliste kretsstyremøte nr. 7 2016-2018**

Sak 38/16-18 Protokoller

Sak 39/16-18 Referat og orienteringssaker

Sak 40/16-18 Regnskap Idrettens Hederskveld 2016

Sak 41/16-18 Budsjett 2017

Sak 42/16-18 Samspillsavtaler i forbindelse med styrearbeid Sør-Trøndelag Idrettskrets

Sak 43/16-18 Utredning av modell for ny fremtidig regional organisering av NIF-linjen

**Kommentar til innkallingen:**

Ingen

**Kommentar til sakslista:**

Sak 42/16-18 utsettes til styremøte 16. januar 2017.

**Sør-Trøndelag idrettskrets**

Terje Roel

Møteleder

# Sak 38/16-18 Protokoller

**Saksvedlegg**

1. Protokoll KS møte nr. 6 2016-2018 datert 8. november 2016

**Organisasjonssjefens innstilling til vedtak**

Protokollen godkjennes

**Vedtak:**

**Presisering til vedtak i sak 34/16-18:**

**Styret i Sør-Trøndelag Idrettskrets stiller seg bak Idrettsrådet i Trondheim sin høringsuttalelse til forslag til reguleringsplan for Nidarø.**

**Med hensyn til vedtatt utredning om alternativ plassering av ny storbyhall, vil styret i Sør-Trøndelag Idrettskrets avvente Idrettsrådet i Trondheim sine uttalelser i saken før eventuell videre behandling vurderes.**

**For øvrig resten av protokollen enstemmig vedtatt uten kommentarer.**

# Sak 39/16-18 Referat og orienteringssaker

1. Orientering fra Idrettsrådet i Trondheim ifb Trondheim Spektrum v/Anne Lise Bratsberg
2. Status utredning NTIK og STIK
3. Neste styremøte

 **Organisasjonssjefens innstilling til vedtak:**

Referat- og orienteringssaker tatt til etterretning

**Vedtak:**

**Referatsakene tatt til etterretning.**

**a)Styreleder i Idrettsrådet i Trondheim(IRT) orienterte om IRT behandling av utbyggings- og reguleringsplanen for Trondheim Spektrum. Videre om bakgrunn for standpunktet som IRT har fattet i denne saken. Saken vært behandlet pånytt etter at de nye utredningen fra Rådmannen i Trondheim kommune ble fremlagt. IRT opprettholder sitt tidligere vedtak om at anlegget bygges på Øya.**

**b)Denne orientering tas sammen med sak 43/16-18.**

**c) Neste styremøte, 16. januar 2017 i Idrettens Hus, Ingvald Ystgaardsvei**

# Sak 40/16-18 Regnskap Idrettens Hederskveld 2016

**Saksvedlegg**

a)Regnskap Idrettens Hederskveld 2016

**Saksfremlegg**

Idrettens Hederskveld 2016 ble arrangert 7. oktober 2016. 450 personer møtte til prisutdelingen og 350 til festmiddagen. Arrangementet ble gjennomført for 7 år på rad.

Arrangementet finansieres i et spleiselag mellom Sør-Trøndelag Fylkeskommune, Trondheim kommune, TrønderEnergi, Sparebank 1 SMN og Sør-Trøndelag Idrettskrets.

Det er kr 150.000 utestående fra en av samarbeidspartnerne pr dagens dato, men dette beløpet vil bli innbetalt i neste uke.

Det vises også til sak 41/16-18, saksvedlegg a). Her gitt en nærmere forklaring av budsjettforutsetningene. De samme forutsetninger lå til grunn i 2015 som nå i 2016.

Regnskapet for 2016 vil bli gjennomgått i styremøte.

**Organisasjonssjefens innstilling til vedtak**

Regnskap for Idrettens Hederskveld 2016 vedtatt.

**Vedtak:**

**Som innstilling. Vedtaket var enstemmig.**

# Sak 41/16-18 Budsjett 2017

**Saksvedlegg**

a)Budsjettdokument

b)Forslag til budsjett 2017

**Saksfremlegg**

Det vises til sakens dokumenter. Disse vil bli gjennomgått i styremøte.

Det er forventet lite endringer i våre tilskuddsposter i kommende år. Samtidig ser vi at våre kostnader øker.

Et av tiltakene som allerede er iverksatt i forbindelse med at en medarbeider gikk av med pensjon 1. november 2016. Denne stillingen vil uansett ikke bli erstattet før sammenslåingsprosessen med Nord-Trøndelag Idrettskrets er avklart.

Det vises også til at STIK har betydelige midler også avsatt i ulike fond.

**Organisasjonssjefens innstilling til vedtak**

Budsjett 2017 vedtatt i henhold til innstilling

**Vedtak:**

**Som innstilling. Vedtaket var enstemmig.**

# Sak 42/16-18 Samspillsavtaler i forbindelse med styrearbeid Sør-Trøndelag Idrettskrets

**Saksvedlegg**

Ingen

**Saksfremlegg**

Styret i Sør-Trøndelag Idrettskrets(STIK) velges på Idrettskretstinget. Alle medlemmer tilknyttet organisasjonsleddet STIK kan foreslå kandidater. Deretter er det valgkomiteen som legger frem forslag til nytt styre for Idrettskretstinget.

Styrets ansvar er nærmere beskrevet i NIF’s lov §5.11 og §5.2.

Det er saker som kan komme for behandling hvor ulike interesser vil måtte hensyntas.

Det kan i enkelte tilfeller oppfattes vanskelig.

Det legges derfor opp til en prosessdiskusjon som ledes av Anders Hoff hvor overskriftene vil være:

* Hva og hvordan forholder vi oss til beslutninger som blir tatt?
* Hva når styrets beslutning er på kollisjonskurs med egne oppfatninger, verdier og integritet?
* Hvilken rolle har vi i styret?
* Hvem er vi lojale mot?
* Partipolitikk versus idrettspolitikk skaper det grensekonflikter? Og vil vi eventuelt ha det sånn?

Det presiseres at dette skal være en generell diskusjon basert på problemstillinger som kan oppstå i også fremtidige saker. Erfaringene fra behandlingen av saken rundt Trondheim spektrum har vist at det vil kunne være behov for en oppklarende og generell diskusjon rundt hvordan man jobber med denne type problemstillinger.

**Organisasjonssjefens innstilling til vedtak**

Det foreligger ikke noe forslag til vedtak.

**Vedtak:**

**Sak utsettes til styremøte 16. januar 2017**

# Sak 43/16-18 Utredning av modell for ny fremtidig regional organisering av NIF-linjen

**Saksvedlegg**

a)Mandat for utredningsarbeidet

b)Hovedpunkter i utredningen

c)Rammer for organiseringen av arbeidet

**Saksfremlegg**

Viser til vedtak i sak 3.8.5 på Idrettskretstinget 2016 samt til tidligere orienteringer og drøftinger av saken i styret.

Fra STIK så har man møtt med følgende delegasjon i de Samspillsmøter som har vært gjennomført:

Styreleder Terje Roel

Styrets nestleder May Romundstad

Organisasjonssjef Kjell Bjarne Helland

Denne saken er fast orienteringssak i alle styremøter.

Den nedsatte arbeidsgruppa har utarbeidet forslag(se vedlegg) til a) Mandat for utredningsarbeidet, b) Hovedpunkter i utredningen og c) Rammer for organisering av arbeidet.

Disse vil bli gjennomgått i møte.

**Organisasjonssjefens innstilling til vedtak**

Arbeidsgruppas forslag til mandat, hovedpunkter og rammer for organiseringen av utredningsarbeidet godkjennes og legges til grunn for det videre arbeidet.

Terje Roel, May Romundstad og Kjell Bjarne Helland oppnevnes som styrets representanter i den planlagte Utredningskomiteen. Administrasjonen bes om å oppnevne en representant for de NIF-ansatte i STIK til denne komiteen så raskt som mulig.

**Vedtak:**

**Som innstilling. Vedtaket var enstemmig.**